Ալբեր Էլբազ

Ալբեր Էլբազ (, ), իսրայելցի նորաձևության դիզայներ։

2001-2015 թվականներին եղել է Փարիզի Lanvin ապրանքանիշի ստեղծագործական տնօրեն, մի շարք նորաձևության տներում աշխատելուց հետո, որոնց թվում էին Ջեֆրի Բինան, Գի Լարոշը, Yves Saint Laurent-ը։ 2019 թվականին նա ստեղծել է AZ Factory ապրանքանիշը։

Պատանեկություն և կրթություն 
Ալբերտ Էլբազը ծնվել է Կասաբլանկայում՝ Մարոկկոյում՝ սեֆարդական հրեաների ընտանիքում։ Հայրը վարսավիր էր, մայրը՝ նկարչուհի։ Նա ընտանիքի հետ արտագաղթել է Իսրայել 10 տարեկան հասակում և մեծացել է Հոլոնում։ Մայրը սկսել է աշխատել որպես գանձապահ՝ ամուսնու մահից հետո 4 երեխաներին պահելու համար։ Ավելի ուշ Էլբազը ծառայել է Իսրայելի պաշտպանության բանակում, ապա սովորել է Ռամատ Գանի Շանկարի ճարտարագիտության և դիզայնի քոլեջում։ Մայրը խրախուսել է Էլբազին, որը 7 տարեկան հասակում սկսել է նկարել զգեստների էսքիզներ։ Մայրը տվել է նրան 800 դոլար, երբ նա մեկնել է Նյու Յորք 1985 թվականին, որ դառնա նորաձևության դիզայներ։

Կարիերա 
Գալով Նյու Յորք՝ Էլբազը սկզբում աշխատել է հարսանեկան զգեստների նորաձևության տանը, ապա յոթ տարիների ընթացքում սովորել է որպես դիզայներ Ջեֆրի Բինի օգնական։

1996-1998 թվականներին Էլբազը աշխատել է Լի Լարոշի ֆրանսիական նորաձևության տանը։ Ապա՝ 1998 թվականից եղել է Yves Saint Laurent-ի ստեղծագործական տնօրենը, մինչ այն պահը, երբ նրան երեք սեզոնից հետո, երբ Gucci-ն գնել է ընկերությունը, հեռացրել են։

2001 թվականին Էլբազը սկսել է կարել Lanvin-ի համար։ Պաշտոնում գտնվելու իր 14 տարիների ընթացքում նրան են վերագրել նորաձևության տան ծաղկումը՝ նրա ժամանակակից մետաքսե կոկտեյլային զգեստների և կանացի ոճերի հավաքածուների շնորհիվ։ Նա նաև ստեղծել է ոսկերչական իրեր բարձրակարգ ապրանքանիշերի համար՝ թողարկելով կտորով ծածկված մարգարիտ։ Նրա հումորային էսքիզները, փայտիկի վրա սառնաշաքարերից մինչև սեփական դեմքը, դարձել են բրենդի ֆիրմային նշանը։ Էլբազի պարզ, կանացի հագուստը բարձր է գնահատվել գերժամանակակից մամուլի կողմից։ 2005 թվականին Սյուզի Մենկեսը գրել է, որ Էլբազը յուրաքանչյուր կնոջ սիրելին է։ Նրա հագուստները կրում են Նիկոլ Քիդմանը, Քեյթ Մոսը, Քլոե Սևինին, Սոֆյա Կոպպոլան և այլ աստղեր։

Lanvin-ում գտնվելու ընթացքում Էլբազը նաև համագործակցել է  Acne Studios-ի հետ  Blue Collection անվամբ ջինսերի հավաքածուի վրա։ 2010 թվականին նա գլխավորել է Lanvin-ի աշխատանքները H&M հավաքածուի վրա, որն իր մեջ ներառում է զգեստներ շղարշից և վզնոց՝ թանկարժեք քարերից։ Հատկանշական է, որ իր գովազդային արշավի համար 2012 թվականի աշնանը (որը համընկել է տան 10-ամյակի հետ) Էլբազն ընտրել է սովորական մարդկանց։ Մոդելների թվում էին 18-ամյա երաժիշտը ու 82-ամյա թոշակառուն։ 2015 թվականին նա համակարգել է Alber Elbaz/Lanvin: Manifeste լուսանկարչական ցուցահանդեսը՝ Փարիզի լուսանկարչության Եվրոպական տանը, որը ներառում է ավելի քան 350 լուսանկար, որոնք արվել են նրա պաշտոնավարման ընթացքում, ինչպես նաև էսքիզներ և դիզայներական մանրակերտներ։

2015 թվականի հոկտեմբերին նա հայտարարել է, որ նրան հեռացրել են նորաձևության տնից ընկերության հիմնական բաժնետեր Շոու Լան Վոնի հետ տարաձայնությունից հետո։ Նրան հեռացնելուց ոչ շատ առաջ Էլբազը վարձել է Chloé ընկերությունից Չեմեն Կամալին որպես կանացի հագուստի դիզայնի գծով տնօրեն։  Lanvin-ի վաճառքները կտրուկ անկում են ապրել 2015 թվականին նրա հեռանալուց հետո, և վերջին հաշվով ապրանքանիշը գնել է չինական Fosun International ընկերությունը։

Lanvin-ից հեռանալուց հետո Էլբազը զբաղվել է «Հեքիաթ սիրո և խավարի» ֆիլմում Նատալի Փորտմանի կերպարների մշակմամբ։ Դրանից հետո նա աշխատել է բարձրակարգ այլ ապրանքանիշների հետ, այդ թվում՝ Converse և LeSportsac։ 2016 թվականին նա թողարկել է Superstitious օծանելիքը՝ աշխատելով պարֆյումեր Դոմինիկ Ռոպիոնի հետ՝ Editions de Parfums օծանելիքի տան համար։ Ավելի ուշ՝ 2019 թվականին, համագործակցել է իտալական Tod's ապրանքանիշի հետ մոկասինների և պայուսակների որոշ դիզայնների վրա։

Նաև 2019 թվականին նա միավորել է ջանքերը Richemont -ի հետ՝ սեփական AZfashion ապրանքանիշը ստեղծելու համար։ Այն թողարկվել է 2021 թվականին։

Գրաֆիկա 

2006 թվականին ներկայացրել է Lanvin-ի նոր դիզայնը անմոռուկի գույնի մեջ, որի սիրելի նրբերանգները Լանվինը տեսել է Ֆրա Անջելիկոյի ֆրեսկոյի։ Թողարկվել են պայուսակներ Լանվինի և նրա աղջկա՝ Մարգարիտի պատկերով նաև կոշիկների նոր տուփեր։

Էլբազը իլյուստրացրել է երգչուհի Միկայի «Lady Jane» սինգլի շապիկը։

2012 թվականին Ռիցոլի ընկերությունը հրատարակել է 3000 լուսանկարից բաղկացած գիրք, որը վավերագրում է Էլբազի աշխատանքը Lanvin-ի համար։

Անձնական կյանք 
Էլբազի կյանքի ընկերն է եղել Ալեքս Կու՝ Lanvin-ի մերչենդայզինգի գծով տնօրենը։

Էլբազը մահացել է 2021 թվականին ապրիլի 24-ին COVID-19 Փարիզում 59 տարեկան հասակում։

Պարգևներ 

 2005 – International Award, Council of Fashion Designers of America (CFDA)
 2007 – Chevalier of the Légion d'Honneur
 2007 – One of Time Magazine's 100 Most Influential People in the World
 2014 – Honorary doctorate awarded by the Royal College of Art
 2015 – Superstar Award, Fashion Group International (FGI)
 2016 – Officer of the Légion d'Honneur

Ծանոթագրություններ

Արտաքին հղումներ 

 «Человек исключительной теплоты и таланта»: модельер Альбер Эльбаз скончался в возрасте 59 лет // Газета.ru, 25.04.2021

COVID-19 համավարակից մահացածներ Ֆրանսիայում
Պատվո լեգեոնի շքանշանի սպաներ
Նորաձևության դիզայներներ
Իսրայելցի դիզայներներ